ચીનની સામ્રાજ્યવાદી નીતિઓ સામે દુનિયાભરમાં આક્રોશ વધી રહ્યો છે ત્યારે તેના તાબા હેઠળના હોંગ કોંગમાં તો રીતસરના બળવાની જ સ્થિતિ થઈ ગઈ છે. ચીન સામે આમ તો લાંબા સમયથી હોંગ કોંગના લોકોમાં આક્રોશ હતો જ પણ એ બહાર નહોતો આવતો. ૨૦૧૬માં મોંગ કોક નામના વિસ્તારમાં હોંગ કોંગની પોલીસે ફેરિયાઓને ફટકાર્યા એ સાથે જ ભડકો થઈ ગયો. મોંગ કોક હોંગ કોંગનું સૌથી મોટું બજાર છે. આ બજારમાં નીચે ખાણી-પીણીની દુકાન છે જ્યારે ઉપર કોમર્શિયલ ઓફિસો છે. પોલીસના અત્યાચાર સામે લોકોએ પણ પ્રતિકાર કર્યો તેમાં હોંગ કોંગ ભડકે બળ્યું.